Ռոբերտ Քոչարյանի խոսքով, Հայաստանի կառավարությունը հավատարիմ է շարունակելու արդյունավետ կառավարումը եւ խորացնելու բարեփոխումները, որոնց իրականացումից հետո Հայաստանը կզբաղեցնի իր տեղը եվրոպական իրավական հանրության մեջ. "Այսօր ներքին համախառն արդյունքի 55 տոկոսն արտադրվում է մասնավոր հատվածում, եւ դրա կեսը բաժին է ընկնում փոքր եւ միջին բիզնեսին: Դա մեզ ստիպում է գործել մրցակցային միջավայր ստեղծելու եւ բոլորի համար հավասար պայմաններ ապահովելու ուղղությամբ: Մենք աշխատում ենք մեր դրսի գործընկերների հետ` բարելավելու մաքսային եւ հարկային վարչարարությունը, հակամոնոպոլ միջոցառումներ իրականացնելու, ընդլայնելու ֆինանսական ծառայությունների շուկան` հորդորելով հանրաճանաչ արտասահմանյան ֆինանսական կառույցներին գալ Հայաստան":